
ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 119 
Κριτήρια τοποθέτησης των εφοριακών υπαλλήλων στις 
θέσεις εργασίας της Δ.Ο.Υ.. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις: 

α) Τις παρ. 1 του άρθρου 49 του Ν. 1591/86 «Ρυθμίσεις 
στην άμεση και έμμεση φορολογία, θέσπιση μέτρων για 
την πάταξη της φοροδιαφυγής και άλλες διατάξεις που 
ρυθμίζουν θέματα αρμοδιότητας Υπουργείου Οικονομι¬ 
κών» (Α'50). 

β) Του Π.Δ. 16/1989 «Κανονισμός λειτουργίας Δημο¬ 


σίων Οικονομικών Υπηρεσιών (Δ.Ο.Υ.) και των Τοπικών 
Γ ραφείων και καθήκοντα αυτών» (Α' 6). 

γ) Του άρθρου 29ατου Ν. 1558/85 «Κυβέρνηση και Κυ¬ 
βερνητικά Όργανα» (Α' 137), όπως προστέθηκε με το άρ¬ 
θρο 27 του Ν. 2081/92 και τροποποιήθηκε με το άρθρο 1, 
παρ. 2α του Ν. 2469/97 (Α' 38). 

2. Το γεγονός ότι, από τις διατάξεις του παρόντος προ¬ 
εδρικού διατάγματος, δεν προκαλείται δαπάνη σε βάρος 
του Κρατικού Προϋπολογισμού. 

3. Τις αριθ. 327/98 και 95/99 γνωμοδοτήσεις του Συμ¬ 
βουλίου της Επικράτειας, μετά από πρόταση του Υπουρ¬ 
γού Οικονομικών, αποφασίζουμε: 

Άρθρο 1 

Πεδίο Εφαρμογής 


Η κατά τις διατάξεις της παραγράφου 2 του άρθρου 4 
του Π.Δ. 16/1989 (Α' 6), εσωτερική τοποθέτηση των εφο¬ 
ριακών υπαλλήλων στις θέσεις εργασίας των Τμημάτων ή 
Γραφείων που διορθώνεται κάθε Δημόσια Οικονομική 
Υπηρεσία (Δ.Ο.Υ.) με εξαίρεση τους Προϊσταμένους των 
Τμημάτων και των Αυτοτελών Γραφείων αυτής, γίνεται 
από τον Προϊστάμενο της Δ.Ο.Υ. κατά τα οριζόμενα στα 
επόμενα άρθρα του παρόντος διατάγματος. 

Άρθρο 2 

Βασική διάκριση θέσεων εργασίας 


Οι θέσεις εργασίας κάθε Δ.Ο.Υ., με βάση τα αντικείμενα 
που αφορούν, κατατάσσονται στις εξής Ομάδες: 


Α/Α ΟΜΑΔΑ 

1 Α' Ομάδα 

2 

Β' Ομάδα 

3 

Γ Ομάδα 

4 Δ' Ομάδα 


ΘΕΣΕΙΣ ΕΡΓΑΣΙΑΣ ΟΜΑΔΩΝ 
α) Ελέγχου 
β) Δικαστικού 
α) Εισοδήματος 
β) Εμμέσων και Ειδικών φόρων 
(Φ.Π.Α. κλπ. πλην αυτοκινήτων) 
γ) Κεφαλαίου 
δ) Μητρώου 
α) Εσόδων 
β) Εξόδων 
γ) Λογιστικού 

δ) Κώδικα βιβλίων και Στοιχείων (Κ.Β.Σ.) 
ε) Αυτοκινήτων 
α) Διαχείριση 
β) Γραμματεία 

Άρθρο 3 

Κριτήρια τοποθέτησης υπαλλήλων 

Η κατάταξη και τοποθέτηση των υπαλλήλων στην αντί¬ 
στοιχη Ομάδα θέσεων εργασίας, γίνεται με βάση τα εξής 
κριτήρια: 

α) Το χρόνο υπηρεσίας στο Δημόσιο 

β) Το χρόνο υπηρεσίας στον εφοριακό κλάδο 

γ) Τα πρόσθετα τυπικά προσόντα 

δ) Την είδοση του υπαλλήλου 

Άρθρο 4 

Συντελεστές βαρύτητας 

1. Τα κριτήρια του προηγούμενου άρθρου, αξιολογού¬ 
νται με συντελεστές βαρύτητας (μόρια) ως εξής: 

Α/Α ΚΡΙΤΗ ΡΙΑ ΑΞΙΟΛΟΓΗΣΗΣ ΣΥΝΤΕΛΕΣΤΗΣ 

ΒΑΡΥΤΗΤΑΣ 

1 Χρόνος υπηρεσίας στο δημόσιο 

Για κάθε έτος υπηρεσίας 1,5 

2 Χρόνος υπηρεσίας στον εφοριακό κλάδο 

Για κάθε έτος υπηρεσίας 2 

3 Πρόσθετα τυπικά προσόντα: 

α) Μεταπτυχιακό τίτλο διδακτορικού 

επιπέδου 3 

β) Μεταπτυχιακό τίτλο, επιπέδου ΜΑ3ΤΕΒ 
Για κάθε έτος σπουδών 1 

γ) Γ ια δεύτερο πτυχίο επιπέδου Ανωτάτου 
Εκπαιδευτικού Ιδρύματος (ΑΕΙ) 1 

δ) Αποφοίτηση από την Εθνική Σχολή 

Δημόσιας Διοίκησης (Ε.Σ.Δ.Δ.) 1 

4 Επίδοση υπαλλήλου: 

α) Κατά την άσκηση των κυρίων καθηκόντων 0 έως 3 
β) Κατά την άσκηση παράλληλων καθηκόντων 0 έως 2 
γ) Γ ια την υπηρεσιακή συμπεριφορά 0 έως 5 

2. Ως χρόνος υπηρεσίας του υπαλλήλου στο δημόσιο, 
λογίζεται ο συνολικός χρόνος πραγματικής υπηρεσίας 
αυτού από την ημερομηνία διορισμού του μέχρι την 31 
Δεκεμβρίου του προηγούμενου έτους της κατάρτισης 
των πινάκων μορίων του άρθρου 5 του παρόντος διατάγ¬ 
ματος. 

Για τον υπολογισμό του παραπάνω χρόνου λαμβάνεται 
υπόψη και κάθε προϋπηρεσία του υπαλλήλου, πριν από 
το διορισμό του στο Υπουργείο Οικονομικών, η οποία 
αναγνωρίσθηκε για τη μισθολογική του εξέλιξη. 

Γ ια χρόνο υπηρεσίας μικρότερο του έτους, υπολογίζο¬ 
νται τόσα δωδέκατα όσοι είναι οι μήνες υπηρεσίας του 
υπαλλήλου αντίστοιχα, μη λαμβάνομένου υπόψη του 
χρόνου που είναι μικρότερος του μηνός. 

3. Ως χρόνος υπηρεσίας του υπαλλήλου στον Εφορια¬ 
κό κλάδο λογίζεται ο συνολικός χρόνος πραγματικής δη¬ 
μόσιας υπηρεσίας στον εφοριακό κλάδο μέχρι την 31η 
Δεκεμβρίου του προηγούμενου έτους από την κατάρτιση 
των πινάκων μορίων του άρθρου 5 του παρόντος διατάγ¬ 
ματος, ανεξάρτητα αν ο χρόνος αυτός έχει διανυθεί σε 
οργανική ή προσωρινή θέση του κλάδου αυτού, οποιοσ¬ 
δήποτε Υπηρεσίας του Υπουργείου Οικονομικών, με από¬ 
σπαση ή μετάθεση. 

Γ ια τον υπολογισμό του παραπάνω χρόνου λαμβάνεται 
υπόψη και ο χρόνος άσκησης καθηκόντων Οικονομικού 
Επιθεωρητή του Υπουργείου Οικονομικών, καθώς και 
Επιμελητή του Υπουργείου Οικονομικών. 


Ο συντελεστής βαρύτητας της παραγράφου 1 του πα¬ 
ρόντος άρθρου για το κριτήριο του χρόνου υπηρεσίας 
στον εφοριακό κλάδο, υπολογίζεται μειωμένος κατά 50% 
για το χρόνο που διανύθηκε με απόσπαση σε Υπηρεσίες, 
εκτός του Υπουργείου Οικονομικών. 

Για χρόνο υπηρεσίας μικρότερο του έτους, υπολογίζο¬ 
νται τόσα δωδέκατα, όσοι είναι οι μήνες υπηρεσίας του 
υπαλλήλου στον εφοριακό κλάδο αντίστοιχα, μη λαμβα- 
νομένου υπόψη του χρόνου που είναι μικρότερος του μη¬ 
νός. 

4. Ο συντελεστής βαρύτητας για το κριτήριο πρόσθε¬ 
των τυπικών προσόντων της παραγράφου 1 του παρό¬ 
ντος άρθρου, που αντιστοιχεί σε μεταπτυχιακούς τίτλους 
σπουδών, επιπέδου διδακτορικού και ΜΑ5ΤΕΒ, δεν μπο¬ 
ρεί να υπερβεί τα τρία (3) και δύο (2) μόρια συνολικά, για 
κάθε περίπτωση, αντίστοιχα. 

5. Η αξιολόγηση της επίδοσης κάθε υπαλλήλου, γίνεται 
από τους παρακάτω Προϊσταμένους, εφόσον ο υπάλλη¬ 
λος υπηρετεί στην οργανική μονάδα αυτών επί ένα εξά¬ 
μηνο τουλάχιστον, οι οποίοι και συντάσσουν προς τούτο 
κοινή ειδική έκθεση αξιολόγησης, κατά περίπτωση ως 
εξής: 

α) Γ ια την άσκηση των κυρίων καθηκόντων, από τον Α' 
και Β' κριτή αξιολόγησης των ουσιαστικών προσόντων 
άρθρου 80 του Ν. 2683/1999 (Α' 19) και 

β) Για την άσκηση παράλληλων καθηκόντων και την 
υπηρεσιακή συμπεριφορά, από τον Προϊστάμενο της 
ΔΟΥ, τον Αναπληρωτή Προϊστάμενο της ΔΟΥ, όπου 
υπάρχει και τον Προϊστάμενο του Τμήματος στον οποίο 
έχει τοποθετηθεί και υπηρετεί ο υπάλληλος και εφόσον η 
ΔΟΥ δεν διαρθρώνεται σε τμήματα, από τον Προϊστάμε¬ 
νο του Γραφείου, όπου υπάρχει. 

Ο κάθε κριτής αξιολογεί κατά τ’ ανωτέρω τον υπάλλη¬ 
λο, με τους αντίστοιχους συντελεστές βαρύτητας που 
ορίζονται στην παράγραφο 1 του παρόντος άρθρου για 
την άσκηση κυρίων καθηκόντων, την άσκηση παράλλη¬ 
λων καθηκόντων και την υπηρεσιακή συμπεριφορά, κατά 
περίπτωση. Γ ια τον υπολογισμό του συντελεστή βαρύτη¬ 
τας σε κάθε ένα από τα παραπάνω επί μέρους κριτήρια, 
λαμβάνεται υπόψη ο μέσος όρος (Μ.Ο.) του αθροίσματος 
συντελεστών (μορίων) που έλαβε ο υπάλληλος σ’ αυτό 
από τους αρμόδιους κριτές. 

Άρθρο 5 

Πίνακες συνελεστών βαρύτητας (μορίων) 

1.0 Προϊστάμενος κάθε ΔΟΥ καταρτίζει μέχρι 10 Οκτω¬ 
βρίου κάθε έτους: 

α) Ατομικό δελτίο αξιολόγησης για κάθε εφοριακό 
υπάλληλο που υπηρετεί στη ΔΟΥ μέχρι την 30η Σεπτεμ¬ 
βρίου, σε οργανική ή προσωρινή θέση ή με απόσπαση, 
στο οποίο αναγράφονται οι συντελεστές βαρύτητας που 
έλαβε ο υπάλληλος σε κάθε επιμέρους κριτήριο, σύμφω¬ 
να με τα οριζόμενα στο άρθρο 4 του παρόντος, καθώς και 
ο συνολικός αριθμός συντελεστών σε όλα τα κριτήρια. 

β) Πίνακα συντελεστών βαρύτητας (μορίων) για όλους 
τους παραπάνω υπαλλήλους της ΔΟΥ, κατά κατηγορία 
ΠΕ, ΤΕ και ΔΕ, εκτός των Προϊσταμένων αυτής, στον 
οποίο αναγράφονται το ονοματεπώνυμο και ο βαθμός κά¬ 
θε υπαλλήλου, καθώς και ο αριθμός συντελεστών (μο¬ 
ρίων) αυτού, κατά κριτήριο και συνολικά. 

2. Η σειρά εγγραφής των υπαλλήλων στους πίνακες της 
προηγούμενης παραγράφου γίνεται με αύξουσα κλίμα¬ 
κα, με βάση το συνολικό αριθμό μορίων, που συγκεντρώ- 

νει κάθε υπάλληλος, όπου ο έχων το μικρότερο αριθμό 
μορίων εγγράφεται πρώτος στον αντίστοιχο πίνακα συ¬ 
ντελεστών βαρύτητας. Σε περίπτωση ίσου αριθμού μο¬ 
ρίων δύο ή περισσοτέρων υπαλλήλων, προτάσσεται ο 
έχων τον μικρότερο βαθμό και αν έχουν και τον ίδιο βαθ¬ 
μό, προτάσσεται ο έχων τα λιγότερα χρόνια υπηρεσίας. 
Αν έχουν και τον ίδιο χρόνο υπηρεσίας, προτάσσεται ο 
έχων λιγότερα χρόνια υπηρεσίας στον Εφοριακό κλάδο 
και αν και στην τελευταία αυτή περίπτωση δεν υπάρχει 
διαφορά, διενεργείται κλήρωση από τον Προϊστάμενο 
της ΔΟΥ, παρουσία δύο τουλάχιστον υπαλλήλων αυτής. 

3. Η κατάταξη των υπαλλήλων κάθε πίνακα συντελε¬ 
στών βαρύτητας (ΠΕ ή ΤΕ ή ΔΕ κατά περίπτωση) στις θέ¬ 
σεις εργασίας κάθε ομάδας του πίνακα, της παρ. 4 του 
άρθρου 6 του παρόντος διατάγματος, γίνεται με βάση τη 
σειρά εγγραφής τους στον αντίστοιχο πίνακα συντελε¬ 
στών βαρύτητας, όπου ο πρώτος σε σειρά του πίνακα αυ¬ 
τού κατατάσσεται στην τελευταία θέση του παραπάνω πί¬ 
νακα, θέσεων εργασίας, που αντιστοιχεί στην κατηγορία 
του και ο τελευταίος σε σειρά στην πρώτη θέση εργασίας 
του πίνακα αυτού. 

4. Οι πίνακες μορίων και ο πίνακας της παρ. 4 του άρ¬ 
θρου 6 του παρόντος Π. Δ/τος, αναρτώνται στον πίνακα 
ανακοινώσεων της ΔΟΥ επί πενθήμερο τουλάχιστον, για 
ενημέρωση των ενδιαφερομένων που περιέρχονται σ’ αυ¬ 
τούς και από την ανάρτηση αυτή θεωρείται ότι, οι υπάλ¬ 
ληλοι της ΔΟΥ έλαβαν γνώση αυτών. 

Για την παραπάνω ανάρτηση συντάσσεται σχετικό πρα¬ 
κτικό, που υπογράφεται από δύο υπαλλήλους της ΔΟΥ. 

5. Οι ενδιαφερόμενοι υπάλληλοι, μπορούν να καταθέ¬ 
σουν στον Προϊστάμενο της ΔΟΥ, εντός δύο (2) εργασί¬ 
μων ημερών από την πάροδο πενθημέρου από την ανάρ¬ 
τηση των πινάκων μορίων, ένσταση κατά του πίνακα μο¬ 
ρίων που τους αφορά. 

Οι ενστάσεις εξετάζονται, εντός δέκα (10) εργασίμων 
ημερών από τη λήξη της προθεσμίας υποβολής των εν¬ 
στάσεων, σε κοινή σύσκεψη του αρμόδιου Οικονομικού 
Επιθεωρητή που εποπτεύει τη ΔΟΥ και των Προϊσταμέ¬ 
νων της ΔΟΥ στην οποία υπηρετεί ο υπάλληλος. Για τη 
συνεδρίαση αυτή συντάσσεται σχετικό πρακτικό, στο 
οποίο καταχωρούνται οι απόψεις όλων των μετεχόντων σ’ 
αυτήν. Η άποψη της πλειοψηφίας των παρόντων καθορί¬ 
ζει την τελική σειρά όλωντων υπαλλήλων στον παραπάνω 
πίνακα μορίων. Σε περίπτωση ισοψηφίας υπερισχύει η 
άποψη με την οποία τάσσεται η γνώμη του Οικονομικού 
Επιθεωρητή. 


Άρθρο 6 

Τοποθέτηση υπαλλήλων στις θέσεις εργασίας 

1. Μετά την κατάρτιση των πινάκων μορίων, οι ενδιαφε¬ 
ρόμενοι υπάλληλοι της ΔΟΥ μπορούν να υποβάλουν στον 
Προϊστάμενο αυτής, μέχρι την 20η Οκτωβρίου το αργό¬ 
τερο, δήλωση προτιμήσεως, για την τοποθέτησή τους σε 
Ομάδα θέσεων εργασίας που απαιτεί μικρότερο αριθμό 
μορίων από αυτόν που έλαβε ο καθένας. 

Η δήλωση προτιμήσεως ικανοποιείται, εφ’ όσον το επι¬ 
τρέπουν οι υπηρεσιακές ανάγκες της ΔΟΥ και δεσμεύει 
τον υπάλληλο για ένα (1) έτος. 

2. Ο ελάχιστος χρόνος παραμονής του υπαλλήλου σε 
κάθε ομάδα θέσεων εργασίας ορίζεται ανά κατηγορία 
υπαλλήλων ΠΕ, ΤΕ και ΔΕ ως εξής: 


Ομάδα θέσεων 
εργασίας 

Δ' Ομάδα 
Γ Ομάδα 
Β' Ομάδα 


Έτη παραμονής ανά 
κατηγορία 

ΠΕ ΤΕ ΔΕ 

1 2 4 

4 5 6 

4 5 6 


3. Κάθε υπάλληλος, κατά το χρόνο παραμονής, που 
προβλέπεται στην προηγούμενη παράγραφο, για κάθε 
Ομάδα θέσεων εργασίας, θα πρέπει ανάλογα με την κα¬ 
τηγορία που ανήκει (ΠΕ ή ΤΕ ή ΔΕ), να υπηρετήσει υπο¬ 
χρεωτικά σε δύο (2) τουλάχιστον θέσεις εργασίας της 
ίδιας Ομάδας, με ελάχιστο χρόνο παραμονής του σε κά¬ 
θε μία απ’ αυτές, και με την επιφύλαξη των διατάξεων της 
παραγράφου 1 του παρόντος άρθρου ως εξής: 
α) Οι υπάλληλοι ΠΕ κατηγορίας, από 1 έως 3 έτη. 
β) Οι υπάλληλοι ΤΕ κατηγορίας, από 1 έως 4 έτη. 
γ) Οι υπάλληλοι ΔΕ κατηγορίας, από 1 έως 5 έτη. 

Μετά τη συμπλήρωση του παραπάνω ορίου ελάχιστου 
χρόνου παραμονής για κάθε κατηγορία υπαλλήλων, η το¬ 
ποθέτηση του υπαλλήλου σε άλλη θέση εργασίας της 
ίδιας Ομάδας είναι υποχρεωτική για τον Προϊστάμενο της 
ΔΟΥ. 


Οι υπάλληλοι ΠΕ κατηγορίας που τοποθετούνται στην 
Δ' Ομάδα θέσεων εργασίας, τοποθετούνται υποχρεωτικά 
στη διαχείριση. 

4. Ο Προϊστάμενος κάθε ΔΟΥ, με βάση το συνολικό 
αριθμό των εφοριακών υπαλλήλων, ανά κατηγορία ΠΕ, 
ΤΕ και ΔΕ, που υπηρετούν σ’ αυτήν καταρτίζει μέχρι την 
10η Οκτωβρίου κάθε έτους, πίνακα με τον οποίο προσ¬ 
διορίζει τον αριθμό των υπαλλήλων κατά κατηγορία, για 
κάθε θέση εργασίας κάθε ομάδας. 

5. Η τοποθέτηση των υπαλλήλων στις θέσεις εργασίας 
κάθε ομάδας γίνεται με ημερήσια διαταγή του προϊστα¬ 
μένου της ΔΟΥ. 

Σε περίπτωση αδυναμίας πλήρωσης όλωντων θέσεων ερ¬ 
γασίας μιας ομάδας και πλεονάσματος υπαλλήλων σε θέ¬ 
σεις εργασίας άλλης Ομάδας, λόγω των χρονικών περιορι¬ 
σμών του ελάχιστου χρόνου παραμονής της παραγράφου 
2 τουπαρόντος άρθρου, η τοποθέτηση των υπαλλήλων στις 
Ομάδες αυτές γίνεται χωρίς τους παραπάνω περιορισμούς. 

6. Σε περιπτώσεις που καθίσταται απολύτως αναγκαία 
και επείγουσα, λόγω σχετικών υπηρεσιακών αναγκώντης 
ΔΟΥ, η κάλυψη θέσεων εργασίας μις Ομάδας από υπαλ¬ 
λήλους άλλης Ομάδας, μετά την έναρξη εφαρμογής του 
πίνακα μορίων, ο Προϊστάμενος της ΔΟΥ μετακινεί προ¬ 
σωρινά οποιονδήποτε υπάλληλο της Ομάδας αυτής, κα¬ 
τά την κρίση του, μέχρι τρεις (3) μήνες το ανώτερο. Ο 
υπάλληλος που μετακινείται με τη διαδικασία αυτή, θεω¬ 
ρείται ότι υπηρετεί στη θέση εργασίας που είχε τοποθε¬ 
τηθεί σύμφωνα με τον πίνακα μορίων. 

7. Οι Εφοριακοί υπάλληλοι, που μετατίθενται στις ΔΟΥ 
από άλλες Υπηρεσίες του Υπουργείου Οικονμικών, πλην 
των ΔΟΥ, τοποθετούνται σε θέσεις εργασίας, ανάλογα με 
το σύνολο των μορίων που συγκεντρώνουν, χωρίς τους 
περιορισμούς της παραγράφου 2 του παρόντος άρθρου, 
όχι όμως σε θέσεις εργασίας της Α' Ομάδας. Οι παραπά¬ 
νω υπάλληλοι τοποθετούνται σε θέσεις εργασίας της Α' 
Ομάδας, εφόσον, κατά το συνολικό χρόνο υπηρεσίας 
τους στον Εφοριακό κλάδο, έχουν διανύσει σε θέσεις ερ¬ 
γασίας της Α' ή της Β' Ομάδας, τον προβλεπόμενο από τις 
διατάξεις της παραγράφου 2 τουπαρόντος άρθρου για 
την Β' Ομάδα χρόνο παραμονής. 

8. Οι υπάλληλοι που συγκεντρώνουν μόρια για τοποθέ¬ 
τησή τους σε θέσεις εργασίας της Α' Ομάδας δεν μπορούν 
να τοποθετηθούν σε αυτές, αν δεν έχουν υπηρετήσει σε 
θέσεις της Α' ή Β' Ομάδας για το ήμισυ τουλάχιστον του 
απαιτουμένου χρόνου παραμονής που προβλέπεται στην 
παράγραφο 2 του παρόντος άρθρου για την Ομάδα Β'. 

9. Οι εφοριακοί υπάλληλοι που τοποθετούνται στην ΔΟΥ 
με απόσπαση, μετά την οριστικοποίηση και έναρξη εφαρ¬ 
μογής των πινάκων μορίων των υπαλλήλων της Δ.ΟΎ. το¬ 
ποθετούνται για το διάστημα ισχύος των παραπάνω πινά¬ 
κων, σε θέσεις εργασίας των Ομάδων Γ και Δ' κατά την κρί¬ 
ση του προϊσταμένου της ΔΟΥ, εκτός αν ορίζεται 
διαφορετικά οτη σχετική απόφαση απόσπασης αυτών. 

10. Ο εφοριακός υπάλληλος που μετατίθεται στη ΔΟΥ 
από άλλη ΔΟΥ, μετά την οριστικοποίηση και έναρξη 
εφαρμογής των πινάκων μορίων των υπαλλήλων της 
ΔΟΥ, τοποθετείται, με συμπληρωματική ημερήσια διατα¬ 
γή του προϊσταμένου αυτής, σε θέση εργασίας με βάση 
το σύνολο των μορίων που συγκεντρώνει και τους περιο¬ 
ρισμούς της παρ. 2 του παρόντος, έστω και αν πλεονά¬ 
ζουν υπάλληλοι στη θέση αυτή. 

11. Οι υπάλληλοι που διορίζονται ή μετατάσσονται στον 
Εφοριακό Κλάδο, τοποθετούνται, ανεξάρτητα από τον 
αριθμό μορίων, που συγκεντρώνουν, σε θέσεις εργασίας 
των ομάδων Δ ή Γ, κατά την κρίση του Προϊσταμένου αυ¬ 
τής, με κριτήρια τις υπηρεσιακές ανάγκες, τη σχετική 
επαγγελματική κατάρτιση ή εμπειρία ή επιστημονικές 
γνώσεις αυτών και παραμένουν υποχρεωτικά σ’ αυτές για 
τρία (3) τουλάχιστον συνολικά έτη. 

Άρθρο 7 

Άσκηση παραλλήλων καθηκόντων 

1. Ο Προϊστάμενος της Δ.ΟΎ. μπορεί να αναθέτει σε 
ορισμένους εφοριακούς υπαλλήλους της ΔΟΥ, παράλλη¬ 
λα με τα κύρια καθήκοντα της θέσης εργασίας της Ομά¬ 
δας που έχουν τοποθετηθεί, και την άσκηση καθηκόντων 
θέσεων εργασίας άλλης Ομάδας ή και άλων θεμάτων που 
δεν μπορούν να ενταχθούν σε καμία ομάδα θέσεων εργα¬ 
σίας, όπως των καθηκόντων του Τεχνικού διαχειριστή, 
εφόσον αυτοί μπορούν να ανταποκριθούν στις απαιτή¬ 
σεις των προσθέτων καθηκόντων που τους ανατίθενται. 
Για το διάστημά αυτό, ο υπάλληλος θεωρείται ότι, υπηρε¬ 
τεί στη θέση εργασίας της Ομάδας των κυρίων καθηκό¬ 
ντων του, που του έχουν ανατεθεί με βάση τον σχετικό πί¬ 
νακα μορίων. 

2. Οι Εφοριακοί υπάλληλοι, κατά το διάστημα, που τους 
ανατίθενται καθήκοντα Τεχνικού Διαχειριστή του Ολο¬ 
κληρωμένου Πληροφοριακού Συστήματος Φορολογίας 
(ΤΑΧΙδ) της ΔΟΥ, ασχολούνται μ’ αυτά κατά προτεραιό¬ 
τητα των λοιπών καθηκόντων τους και επιμελούνται για 
την καλή λειτουργία και διαχείριση του παραπάνω συστή¬ 
ματος και κυρίως για: 

α) Τη θέση σε λειτουργία του εξοπλισμού του έργου 
ΤΑΧΙδ. 

β) Την εγκατάσταση λογισμικού συστήματος στον πα¬ 
ραπάνω εξοπλισμό. 

γ) Τη ρύθμιση των λειτουργικών παραμέτρων εξοπλι¬ 
σμού και λογισμικού του συστήματος, με στόχο τη βελτι¬ 
στοποίηση των λειτουργικών επιδόσεων. 

δ) Την παρακολούθηση της λειτουργίας του εγκατα- 
στημένου εξοπλισμού και λογισμικού του συστήματος κα¬ 
θώς και της λειτουργίας του περιβάλλοντος των εφαρμο¬ 
γών ΤΑΧΙδ. 


ε) Την αναφορά και επίλυση λαθών, βλαβών και λοιπών 
προβλημάτων του εξοπλισμού και του λογισμικού του συ¬ 
στήματος. 

στ) Την παράδοση του εξοπλισμού σε υπευθύνους συ¬ 
ντηρητές για την αποκατάσταση βλαβών, καθώς και την 
παραλαβή αυτού. 

ζ) Την υποστήριξη των χρηστών σε θέματα χειρισμού 
και εξοπλισμού και του λογισμικού του συστήματος. 

η) Την παρακολούθηση των αποθεμάτων αναλωσίμων 
ειδών πληροφορικής και την υποβολή προτάσεων, σε συ¬ 
νεργασία με τις αρμόδιες τεχνικές και διοικητικές υπηρε¬ 
σίες, για την προμήθεια νέων ειδών. 

θ) Την τήρηση και διαχείριση εφεδρικών αντιγράφων 
λογισμικού του συστήματος και δεδομένων καθώς και την 
αποκατάσταση αυτών σε περίπτωση βλαβών. 

ι) Τη δημιουργία και διαχείριση κωδικών, όπως κωδικών 
χρηστών προνομίων προσπέλασης), έπειτα από ημερή¬ 
σια διαταγή του προϊσταμένου της ΔΟΥ, με το οποίο θα δί¬ 
δεται ή θα αίρεται ο κωδικός χρήστη και το δικαίωμα πρό¬ 
σβασης σε λειτουργική περιοχή. 

ια) Την παρακολούθηση προσπέλασης και των ενεργει¬ 
ών των χρηστών του συστήματος (δγδίβηπ αοοουηίΐηρ και 
δγδίβηη αυάίΐίης). 

ιβ) Τον έλεγχο της σωστής λειτουργίας του περιβάλλο¬ 
ντος των προσωπικών ηλεκτρονικών υπολογιστών (ΡΟδ) 
της ΔΟΥ. 

Άρθρο 8 

Τελικές και μεταβατικές διατάξεις 

1. Οι πίνακες μορίων ισχύουν για ένα (1) έτος και ειδικό¬ 
τερα για την περίοδο από 1 ης Νοεμβρίου κάθε έτους μέ¬ 
χρι 31η Οκτωβρίου του επομένου έτους. 

2. Ο Προϊστάμενος της ΔΟΥ μπορεί να τοποθετεί τους 
υπαλλήλους αυτής, κατά παρέκκλιση των διατάξεων του 
παρόντος διατάγματος σε θέσεις εργασίας του άρθρου 2 
του παρόντος διατάγματος, για την κάλυψη των οποίων 
απαιτείται μεγαλύτερος αριθμός μορίων από αυτόν που 
συγκεντρώνουν οι υπάλληλοι, σε ποσοστό μέχρι 20% των 
θέσεων εργασίας κάθε Ομάδας. Ο συνολικός αριθμός 
όμως των κατά παρέκκλιση τοποθετουμένων υπαλλήλων 
δεν μπορεί να υπερβαίνει το 10% του συνόλου των εφο¬ 
ριακών υπαλλήλων που υπηρετούν στη ΔΟΥ. Η τοποθέ¬ 
τηση αυτών γίνεται για την κάλυψη υπηρεσιακών ανα¬ 
γκών της ΔΟΥ ύστερα από αιτιολογημένη απόφαση του 
Προϊσταμένου αυτής, ο οποίος λαμβάνει υπόψη του προς 
τούτο την επιστημονική και επαγγελματική κατάρτιση και 
εμπειρία των υπαλλήλων. 

3. Κατά τα πρώτα τέσσερα (4) έτη εφαρμογής των δια¬ 
τάξεων του παρόντος διατάγματος, οι υπάλληλοι που 
έχουν διορισθεί ή μεταταγεί στο Υπουργείο Οικονομικών 
μέχρι και την 31.12.1988, προηγούνται των λοιπών υπαλ¬ 
λήλων για την τοποθέτησή τους σε θέσεις εργασίας μιας 
Ομάδας στις περιπτώσεις που συγκεντρώνουν ίσο αριθ¬ 
μό μορίων μ’ αυτούς. 

4. Οι διατάξεις του παρόντος διατάγματος, ως προς την 
τοποθέτηση εφοριακών υπαλλήλων σε «θέσεις ελέγχου» 
της Ομάδας Α' παύουν να ισχύουν από την έναρξη εφαρ¬ 
μογής των διατάξεων των παραγράφων 6 και επομένων 
του άρθρου 3 του Ν. 2343/1995 (Α' 211) περί της επιλο¬ 
γής, τοποθέτησης και τακτικής αξιολόγησης των ελε¬ 
γκτών ΔΟΥ. 

Άρθρο 9 

Έναρξη ισχύος 

Η ισχύς των διατάξεων του παρόντος διατάγματος αρ¬ 
χίζει από τη δημοσίευσή του στην Εφημερίδα της Κυβερ- 
νήσεως. 

Στον Υπουργό Οικονομικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 10 Ιουνίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 120 

( 2 ) 

Ίδρυση εργαστηρίου στο Τμήμα Επικοινωνίας και Μέσων 
Μαζικής Ενημέρωσης του Παντείου Πανεπιστημίου 
Κοινωνικών και Πολιτικών Επιστημών και καθορισμός 
του εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Τις διατάξεις: 

α) Τ ων άρθρων 50 παρ. 1 και 7 παρ.5 του Ν. 1268/1982 (Α' 
87) όπως η τελευταία αυτή διάταξη τροποποιήθηκε με το 
άρθρο 48 παρ.2του Ν.1404/1983 (Α' 173). 

β) Του άρθρου 22 παρ. 3 του Ν. 2362/1995 (Α' 247). 

γ) Του άρθρου 1 περιιττ. II του Π. Δ. 55/1996 (Ά48). 

δ)Της αριθ. 1107147/1239/006Α/4.10.1996 απόφασης 
του Πρωθυπουργού και του Υπουργού οικονομικών "Ανά¬ 
θεση αρμοδιοτήτων του Υπουργού Οικονομικών στους 
Υφυπουργούς Οικονομικών" (Β' 922). 

2. Τη γνώμη του Τμήματος Επικοινωνίας και Μέσων Μα¬ 
ζικής Ενημέρωσης του Παντείου Πανεπιστημίου Κοινωνι¬ 
κών και Πολιτικών Επιστημών (συνεδριάσεις 17.2.1998 
και 1-10-1998) 

3. Το γεγονός ότι από τις διατάξεις του παρόντος προ- 
καλείται ετησίως συνολική δαπάνη ύψους 1.500.000 δρχ. 
η οποία θα βαρύνει τον προϋπολογισμό του Παντείου Πα¬ 
νεπιστημίου Κοινωνικών και Πολιτικών Επιστημών. Η δα¬ 
πάνη αυτή θα καλύπτεται κατά ένα μέρος από τις πιστώ¬ 
σεις που θα εγγράφονται κατ’ έτος στον προϋπολογισμό 
αυτό (Κ.Α.Ε. 4121) και κατά το υπόλοιπο αυτής από ιδία 
έσοδα του εργαστηρίου κατά τα προβλεπόμενα στο άρ¬ 
θρο 6 του παρόντος, χωρίς αύξηση της κρατικής επιχο¬ 
ρήγησης προς το Πάντειο Πανεπιστήμιο Κοινωνικών και 
Πολιτικών Επιστημών, (άρθρο 29 Α του Ν.1558/1985 (Α' 
137) όπως αυτό προσετέθη με το άρθρο 27 του Ν. 
2081/1992 (Α' 154) και τροποποιήθηκε με την παρ. 2 ατού 
άρθρου 1 του Ν. 2469/1997 (Α'38)). 

4. Την αριθμ. 88/1999 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 
Ίδρυση 

Ιδρύεται στο Τμήμα Επικοινωνίας και Μέσων Μαζικής 
Ενημέρωσης του Παντείου Πανεπιστημίου Κοινωνικών 
και Πολιτικών Επιστημών Εργαστήριο Επικοινωνίας Μέ¬ 


σων, Πολιτισμού, το οποίο εξυπηρετεί εκπαιδευτικές και 
ερευνητικές ανάγκες στα γνωστικά αντικείμενα της Επι¬ 
κοινωνίας, των Μέσων Μαζικής Ενημέρωσης, των Νέων 
Τεχνολογιώνκαιτου Πολιτισμού, και ειδικότερα στουςτο- 
μείς της ραδιοτηλεοπτικής σύνταξης και παραγωγής, της 
επιτραπέζιας τυπογραφίας, της προσομοίωσης διαφημι¬ 
στικής παραγωγής, των νέων τεχνολογιών και των πολυ¬ 
μέσων, της κινηματογραφικής παραγωγής, της πολιτιστι¬ 
κής διαχείρισης, της ρητορικής της γλώσσας με την αξιο¬ 
ποίηση των νέων τεχνολογιών. 

Άρθρο 2 
Αποστολή 

Το εργαστήριο έχει ως αποστολή: 

α) Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος καθώς και άλλων τμημάτων του Ιδρύματος, στα αντι¬ 
κείμενα με τα οποία ασχολείται, όπως αυτά προσδιορίζο¬ 
νται στο άρθρο 1 του παρόντος διατάγματος. 

β) Την ανάπτυξη προγραμμάτων διδασκαλίας και έρευ¬ 
νας για μεταπτυχιακούς φοιτητές στα πλαίσια των γνω¬ 
στικών αντικειμένων του εργαστηρίου. 

γ) Την κάθε μορφής συνεργασία με όλα τα κέντρα ερευ¬ 
νών, ινστιτούτα και ακαδημαϊκά ιδρύματα της ημεδαπής ή 
της αλλοδαπής, εφόσον οι επιστημονικοί στόχοι συμπί¬ 
πτουν, συμβαδίζουν και αλληλοσυμπληρώνονται με εκεί¬ 
νους του εργαστηρίου, μέσα σε πνεύμα αμοιβαιότητας 
και συλλογικής εργασίας. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσε¬ 
ων και εκδόσεων. 

ε) Την συνεργασία με σχετικές δημόσιες υπηρεσίες, δή¬ 
μους, κοινότητες, και άλλους κοινωνικούς και επιστημονι¬ 
κούς φορείς και τη συμβολή του εργαστηρίου στη μελέτη 
προβλημάτων ανάπτυξης της Χώρας. 

στ) Την παροχή υπηρεσιών κατά τα προβλεπόμενα στο 
Π.Δ. 159/1984 (Ά53). 

Άρθρο 3 
Προσωπικό 

Το προσωπικό του εργαστηρίου αποτελείται από μέλη 
του Διδακτικού Ερευνητικού Προσωπικού (Δ.Ε.Π.) του 
Τμήματος Επικοινωνίας και Μέσων Μαζικής Ενημέρω¬ 
σης, που η ειδικότητά τους έχει άμεση συνάφεια με τα 
αντικείμενα που καλύπτει το εργαστήριο, από Επιμελη¬ 
τές, Βοηθούς Επιστημονικούς Συνεργάτες καθώς και από 
μέλη του Ειδικού Διοικητικού-Τεχνικού Προσωπικού 
(Ε.Δ.Τ.Π.). 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από διευθυντή που είναι 
μέλος του Διδακτικού Ερευνητικού Προσωπικού (Δ.Ε.Π.) 
και ορίζεται με τη διαδικασία του άρθρου 28 παρ.22 του 
Ν. 2083/1992. 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται και οι εξής: ο συντονισμός του διδακτικού (προ- 
πτυχιακού-μεταπτυχιακού) και ερευνητικού έργου του 
εργαστηρίου, η κατάρτιση και υποβολή αρμοδίως του 
ετήσιου προγράμματος λειτουργίας του εργαστηρίου και 
η μέριμνα για την εφαρμογή του, η μέριμνα για την κατα¬ 
νομή των χώρων του εργαστηρίου, η στελέχωσήτου με το 

αναγκαίο προσωπικό, η οικονομική διαχείριση των πόρων 
του, η υποβολή στη Γενική Συνέλευση του Τμήματος του 
ετήσιου απολογισμού των δραστηριοτήτων του, η εισή¬ 
γηση στη Γενική Συνέλευση του Τμήματος των υπευθύ¬ 
νων των αναλωσίμων υλικών και του κινητού εξοπλισμού 
καθώς και η υπογραφή κάθε εγγράφου. Ο διευθυντής εί¬ 
ναι γενικά υπεύθυνος για την ομαλή λειτουργία του εργα¬ 
στηρίου. 

Άρθρο 5 
Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Ιδρύματος. Το 
ωράριο εργασίας του προσωπικού είναι αυτό το οποίο 
προβλέπεται για κάθε κατηγορία, σύμφωνα με τις διατά- 
ξειςτου άρθρου 5 παρ.3δ του Ν. 2083/1992 (Ά159) και τις 
διατάξεις του Υπαλληλικού Κώδικα. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει 
αποφασισθεί από το Τμήμα, και καθορίζει μέσα στα πλαί¬ 
σια της αποστολής του εργαστηρίου την προτεραιότητα 
στη χρησιμοποίηση οργάνων και χώρων σε περίπτωση 
που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους όπου τηρούνται ειδικοί κανόνες ασφαλείας που 
αποσκοπούν στην προφύλαξη της υγείας και αρτιμέλειας 
των εργαζομένων καθώς και στην προστασία των οργά¬ 
νων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και 
σκεύη, τα οποία παραδίδονται για τη διεξαγωγή εργα¬ 
σιών επιστρέφονται, μετά τη χρησιμοποίησή τους, στην 
κατάσταση που είχαν παραδοθεί. 

5. Με εισήγηση του διευθυντή είναι δυνατή η πρόσληψη 
επιστημόνων σε τομείς σχετικούς με τις διδακτικές και 
ερευνητικές δραστηριότητες του εργαστηρίου σύμφωνα 
με την κείμενη νομοθεσία. 

6. Στο εργαστήριο έχουν δικαίωμα εκτέλεσης πειραμα¬ 
τικών εργασιών τα μέλη Δ.Ε.Π. του εργαστηρίου αποκλει¬ 
στικά ή σε συνεργασία με άλλα μέλη Δ.Ε.Π. του Τμήματος 
ή άλλους ερευνητές, εφόσον το αντικείμενο της έρευνας 
είναι σχετικό με τις δραστηριότητες του εργαστηρίου. Γ ια 
την εκτέλεση πειραματικής εργασίας, από ερευνητές, οι 
οποίοι δεν είναι μέλη του εργαστηρίου, χορηγείται άδεια 
ύστερα από σχετική αίτηση, στην οποία αναφέρονται: ο 
σκοπός της εργασίας, το χρονοδιάγραμμά της, η χρησι¬ 
μοποίηση ή μη οργάνωντα οποία διαθέτει το εργαστήριο, 
οι διατάξεις οι οποίες διέπουντην εκτέλεση αυτής της πει¬ 
ραματικής εργασίας και ο προϋπολογισμός της δαπάνης 
που απαιτείται. 

Άρθρο 6 

Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή για λογαριασμό τρί¬ 
των. 


β. Τη διάθεση ερευνητικών ή εν γένει επιστημονικών 
προϊόντων. 

γ .Την παροχή υπηρεσιών σύμφωνα με το άρθρο 3 παρ. 
3 του Π. Δ. 159/1984 9 (Α'53). 

δ. Τις πιστώσεις που διατίθενται στο Τμήμα με τη διαδι¬ 
κασία του άρθρου 4 παρ. ε του Ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες που 
καταλείπονται στο Πάντειο Πανεπιστήμιο Κοινωνικών και 
Πολιτικών Επιστημών για τους σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: 

- Βιβλία πρωτοκόλλου εισερχόμενης-εξερχόμενης αλ¬ 
ληλογραφίας, 

- Βιβλίο περιουσιακών στοιχείων, 

- Φάκελος οικονομικών στοιχείων για κάθε έτος, 

- Κατάλογος επιστημονικών βιβλίων, περιοδικών και ορ¬ 
γάνων, 

- Αρχείο ερευνητικών προγραμμάτων 

- Κάθε άλλο βιβλίο ή στοιχείο που προβλέπεται από την 
ισχύουσα νομοθεσία ή κρίνεται απαραίτητο για το εργα¬ 
στήριο. 

Άρθρο 8 

Χώρος εγκατάστασης και εξοπλισμός 

Χώρος εγκατάστασης του εργαστηρίου είναι ο χώρος 
που παραχωρείται για τη διεξαγωγή του έργου του και ει¬ 
δικότερα ο χώρος των ειδικών εγκαταστάσεων με τα όρ¬ 
γανα και τον λοιπό τεχνικό εξοπλισμό για τη διενέργεια 
των ερευνητικών προγραμμάτων και των εργαστηριακών 
ασκήσεων. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 8 Ιουνίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΥΔΟΥΛΑΚΗΣ ΓΕΡ. Δ. ΑΡΣΕΝΗΣ 

-♦- 

ΑΝΑΚΟΙΝΩΣΕΙΣ 


Φ. 0546/7/ΑΣ 500/Μ. 4839 (3) 

Ανακοίνωση για τη θέση σε ισχύ του «Χάρτη του Οργανι¬ 
σμού Οικονομικής συνεργασίας του Ευξείνου Πό¬ 
ντου». (Γιάλτα, 5.6.1998). 

Το Υπουργείο Εξωτερικών ανακοινώνει ότι στις 30 Απρι¬ 
λίου 1999 κατατέθηκε στο Γενικό Γραμματέα του 
Β.5.Ε.Ο., το έγγραφο επικυρώσεως από τη χώρα μας του 
Χάρτη του Οργανισμού οικονομικής συνεργασίας του Ευ¬ 
ξείνου Πόντου που υπογράφηκε στη Γιάλτα στις 5 Ιουνίου 
1998. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3193 


Ο Παραπάνω Χάρτης, ο οποίος κυρώθηκε από τη χώρα 
μας με τον υπ’ αριθ. 2711/1999 Νόμο που δημοσιεύθηκε 
οτο υπ’ αριθ. 83 Φύλλο της Εφημερίδοςτης Κυβερνήσεως 
τεύχος Α' της 16ης Απριλίου 1999, τέθηκε σε ισχύ διεθνώς 
και ως προς τη χώρα μας την 1η Μαΐου 1999. 

Αθήνα, 7 Ιουνίου 1999 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
Νομικός Σύμβουλος 

-♦- 

Φ. 0544/23/ΑΣ 502/Μ. 4595 (4) 

Ανακοίνωση για τη θέση σε ισχύ του «Συμφώνου Φιλίας 
και Συνεργασίας μεταξύ της Ελληνικής Δημοκρατίας 
και της Δημοκρατίας της Αρμενίας». (Αθήνα, 
17.6.1996). 

Το Υπουργείο Εξωτερικών ανακοινώνει ότι στις 12 
Μαΐου 1999 έλαβε χώρα στο Ερεβάν η ανταλλαγή των εγ¬ 
γράφων επικυρώσεως του Συμφώνου Φιλίας και Συνερ¬ 
γασίας μεταξύ της Ελληνικής Δημοκρατίας και της Δημο¬ 
κρατίας της Αρμενίας που υπογράφηκε στην Αθήνα στις 
17 Ιουνίου 1996. 


Το ως άνω Σύμφωνο το οποίο κυρώθηκε με τον υπ’ αριθ. 
2495/1997 Νόμο και δημοσιεύθηκε στο υπ’ αριθ. 86 Φύλ¬ 
λο της Εφημερίδος της Κυβερνήσεως τεύχος Α' της 16ης 
Μαΐου 1997, τέθηκε σε ισχύ σύμφωνα με τη διάταξη του 
άρθρου 22 παραγρ. 1 αυτού, την 12η Μαΐου 1999. 

Αθήνα, 7 Ιουνίου 1999 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
Νομικός Σύμβουλος 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο Προεδρικό Διάταγμα υπ’ αριθ. 98 που δημοσιεύτη¬ 
κε στο ΦΕΚ 108/27.5.99 τεύχος Α' επιφέρεται η πιο κάτω 
διόρθωση: 

Στην σελίδα 1901. στήλη Β, και μετά τον στοίχο 13, προ¬ 
στίθεται το εκ παραδρομής παραλειφθέν (τιθέμενον εις 
το κέντρο) «Άρθρο 1». 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΚρ: νννννν.θί.9Γ 
ΙΝΤΕΡΝΕΤ: άοΙ.ςτ 
β-ιηοίΙ: ηνειδ @ ΙίοΙ. 9 Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531)22 858 



ΛΑΡΙΣΑ 




Διοικητήριο Τ.Κ. 411 10 

(041) 597449 



ΚΕΡΚΥΡΑ 




Σαμαρά 13 Τ.Κ. 491 00 

(0661)89 127/89 120 



ΗΡΑΚΛΕΙΟ 




Πλ. Ελευθερίας 1, Τ.Κ. 71110 

(081)396 223 



ΛΕΣΒΟΣ 




Πλ. Κωνσταντινουπόλεως Τ.Κ. 811 00 Μυτιλήνη ! 




(0251) 46 888/47 533 

ΤΙΜΗ ΦΥΛΛΩΝ - Μέχρι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απ £ 0 σε χ(§ ε ς και ά νω ,φοσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Κ.Α.Ε. Προϋπολογισμού 

Κ.Α.Ε. εσόδου υπέρ 

ιευχυ^ 


2531 

ΤΑΠΕΤ 3512 

Α’ (Νόμοι, Π.Δ., Συμβάσεις κ.λπ.) 


60.000 δρχ. 

3.000 δρχ. 

Β' (Υπουργικές αποφάσεις κ.λπ.) 


70.000 » . 

3.500 » . 

Γ (Διορισμοί, απολύσεις κ.λπ. Δημ. Υπαλλήλων) 


15.000 » . 

750 » . 

Δ' (Απαλλοτριώσεις, πολεοδομία κ.λπ.) 


70.000 » . 

3.500 - . 

Αναπτυξιακών Πράξεων (Τ.Α.Π.Σ.) 


30.000 >> . 

1.500 η . 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 


15.000 » . 

750 - . 

ί ιαράρτημα {Προκηρύξεις θέσεων ΔΕΠ κ.τλ.) 


5.000 » . 

250 - . 

Δελτίο Βιομηχανικής Ιδιοκτησίας (Δ.Ε.Β.Ι.) 


10.000 » . 

500 » . 

Ανωτάτου Ειδικού Δικαστηρίου (Α.Ε.Δ.) 


3.000 » . 

150 » . 

Προκηρύξεων Α.Σ.Ε.Π. 


10.000 » . 

500 » . 

Ανωνύμων Εταιρειών & Ε.Π.Ε. 


250.000 » . 

12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12.500 » . 


I * Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕ1 ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γρα μμάτια δεν γίνονται δεκτά. 

| Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13 ΟΟ' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 
















